Huset i Bygda som modell for utvikling av organisasjonseigde kulturhus

Tilbakemeldinga blant lokallaga var at det var behov for større kompetanse i arbeidet med å drive husa og eit sterkt ynskje om å modernisere husa, slik at dei vart meir attraktive i bruk.

Det er Noregs Ungdomslag som eig prosjektet og har ansvar for utrulling på fylkesnivå. Dette skjer i nært samarbeid med fylkeslaga våre som har enten sit i styringsgrupper eller har ansvar for å følgje opp prosjektet i deira fylke.

I dette arbeidet såg vi at dette var behov som ikkje berre gjaldt våre ungdomslag. Uavhengig av kven som eig dei lokale forsamlings- og kulturhusa, så er desse husa ofte hjartet i det lokale kulturlivet.

Mange av husa er heller ikkje tilknytt nasjonale organisasjonar og har på den måten ikkje noko nasjonalt støtteapparat i ryggen.

Huset i Bygda inkluderer difor alle formar for organisasjonseigde kulturhus, som grendehusa, samfunnshusa, bygdahusa og bedehusa i arbeidet med skape meir attraktive hus og meir kompetente huseigarar.

Nøkkelen er kjennskap til lokale forhold. Det er difor eigne prosjekttilsette i fylka, som samarbeider tett med lokale lag og organisasjonar og fylkeskommunane. Det er og viktig at rådgjevinga er gratis.

**Konkret er arbeidet konsentrert rundt:**

* **Kunnskapsoversikt gjennom kartlegging og utvikling av husdatabase.**
* **Gratis rådgjeving og informasjonsarbeid til huseigarar.**
* **Hus- og fagsamlingar.**
* **Utvikla heimeside med førstehjelp (**[**www.husetibygda.no**](http://www.husetibygda.no/)**.**
* **Samarbeid med andre aktørar for å styrke husa.**
* **Politisk arbeid og mediearbeid for å synleggjere dei organisasjonseigde kulturhusa.**

**Og kva resultat har dette gitt:**

* **Huset i Bygda har unik oversikt over talet på kulturhus, status og kva utfordringar huseigarane har når det gjeld utvikling av husa.**
* **Auka søknadskompetanse og at vi ser at talet på søknadar til renovering og utvikling av husa aukar der vi er aktive.**
* **Samarbeid med andre aktørar:**

Huset i Bygda administrerer økonomisk støtteordning til organisasjonseigde kulturhus i Sogn og Fjordane, med midlar frå Sparebankstiftinga Sogn og Fjordane. Dette er eit godt døme på korleis frivillige organisasjonar kan gå saman med offentleg sektor og privat næringsliv for å løyse samfunnsoppgåver:

* **Auka merksemd når det gjeld kva betydning husa har:**

Presse og offentleg forvalting. Husa kjem inn i fylkeskommunalt planarbeid. Vi hadde ansvar for eige covid-kompensasjonsordning, med midlar frå Kultur og likestillingsdepartementet.

**Avslutningsvis: Vi deler gjerne talmateriale med departementet og andre som er interessert i dette.**